להיות זמרת? להפך, הבעיה במלחינים - שבדרך כלל אין להם מושג בשירה. אל תדאגי! נוכל לעשות לך איזה תקליט של קאוורים, או שנביא אומנים שילחינו ויכתבו את השירים בשבילך, ואת תהיי גדולה! עכשיו נגני לי עוד משהו..." רוני הייתה מאושרת! לא הרבה פעמים בחייה היא הייתה מאושרת, ואף פעם לא בצורה כזאת. סוף סוף התכניות שלה מתגשמות! סוף סוף משהו טוב קורה לה בחיים! היא תמיד ידעה שתהיה מפורסמת! היא ניגנה לו בכזאת התלהבות, שהקול שלה כמעט רעד, כששרה.  אחרי שגמרה לעבוד במועדון, הם הלכו לפאב, ומשהו מדהים קרה: היא השתחררה! היא הייתה משוחררת. היא צחקה וסיפרה לו על חייה. היא צחקה על חייה! ועוד בחברת מישהו זר! כל המרירות, שליוותה אותה כל חייה, נעלמה. פתאום לא היה צורך בתחרותיות יותר. היא ניצחה!!! ועכשיו יכלה להתחיל לחיות כמו בן אדם. ויותר מזה. היא התחילה קצת להתאהב בו. לא היה איכפת לה שהיא בת עשרים ושלוש, והוא בערך פי שניים מגילה. פתאום היא גילתה בעצמה רגשות חדשים, שהיא רק ניחשה שהיא מסוגלת להם. משם המעבר אליו הביתה היה טבעי. התמסרות נהייתה טבעית בשבילה, והיא התענגה על השחרור שבהתמסרות. הם נכנסו שיכורים לבית. וילה